Ein Harod (Meuhad)

Ein Harod (Meuhad) (hebraisk עֵין חֲרוֹד מְאֻחָד) er ein kibbutz som ligg i Jezreeldalen nær Gilboafjellet nord i Israel. Han høyrer til Gilboa regionale kommune og har i alt 716 innbyggjarar. I 2009 byrja ei privatisering av kibbutzen.
mini|venstre|Ein Harod kibbutz spisesal

Historie
Kibbutzen ligg nær slagmarka ved Ayn Jalut, der mongolane vart slått i 1260.

I 1921 slo 35 ungdomar frå Gdud HaAvoda opp telt ved Harod-kjelda. Gruppa byrja å dyrke marka som Palestina Land Development Company hadde kjøpt frå den arabiske landsbyen Nuris, aust i Jezreeldalen.The Founding Myths of Israel, Zeev Sternhell

I 1923 grunnla gruppa ein kibbutz kalla opp etter kjelda, som er nemnt i Bibelen som ein stad der domaren Gideon heldt til (Domarane 7:1). I 1924 slutta medlemmar frå Havurat HaEmek-gruppa seg til kibbutzen. I 1925 vart Ein Harod eit senter for ei landsomfattande kibbutzrørsle som fekk medlemmar frå Yagur, Ashdot Yaakov og Ayelet HaShahar, og danna grunnlaget for Hakibbutz HaMeuhad. Ein Harod vart hovudkvarteret for rørsla.

Kibbutzen spelte ei viktig rolle i forsvaret av området under arabararopprøret i Palestina i 1936–1939 og var basen for ein spesialstyrke.

I 1945 hadde Haganah eit lite fengsel der dei heldt medlemmar frå Irgun under «jaktsesongen».

I 1952 oppstod det ei ideologisk usemje og Mapai-tilknytte braut bort og grunnla Ein Harod (Ihud). Mapam-tilknytte vart verande og tok namnet Ein Harod (Meuhad). Då den ideologiske usemja mellom dei to rørslene gav seg og Den samla kibbutzrørsla vart grunnlagd i 1981, vart kibbutzane slått saman.

Kjelder

Denne artikkelen bygger på «Ein Harod (Meuhad)» frå ,  den 22. februar 2015. 
 oppgav desse kjeldene:



Bakgrunnsstoff
Beit Shturman  ilmuseums

Kategori:Kibbutzar
Kategori:Gilboa regionale kommune
Kategori:Busetnader grunnlagde i 1921
Kategori:Jødiske landsbyar i Palestinamandatet
Kategori:Busetnader i Det nordlege distriktet i Israel
Kategori:1921 i Palestina